

**A Magyar Agrár- és Élettudományi Egyetem (MATE) pályázatot hirdet**

**Kosáry Domokos Könyvtár és Levéltár**

**Levéltáros**

munkakör betöltésére.

**A jogviszony időtartama:**

Határozatlan idejű.

**Foglalkoztatás jellege:**

Teljes munkaidő.

**A munkavégzés helye:**

Pest megye, 2100 Gödöllő, Páter Károly utca 1.

**A munkakörbe tartozó lényeges feladatok:**

* Részvétel a MATE Szaklevéltári Hálózat tevékenységében.
* Az egyetem hatályos iratkezelési szabályzata alapján az egyetem szervezeti egységei történeti értékű iratainak átvételével kapcsolatos levéltári feladatok ellátása.
* Az egyetem szervezeti egységei iratkezelésének ellenőrzése, a szervellenőrzési nyilvántartások vezetése. Az egyetemi szervezeti egységek irattárainak ellenőrzése, az iratselejtezések felülvizsgálata, szakmai segítségnyújtás selejtezések előkészítésében.
* A levéltári állományba került iratanyagok fond- és állagrendszerbe sorolása, az iratanyag rendezése, az iratokkal kapcsolatos nyilvántartások, kutatási segédletek készítése.
* Ügyfélszolgálati feladatok ellátása (tanulmányi igazolások, törzskönyvi- és oklevél másolatok elkészítése, tájékoztatás egyetem- és felsőoktatás történeti kérdésekben)
* Kutatószolgálati feladatok ellátása, segítségnyújtás levéltári anyagban való kutatásban, kutatószolgálati nyilvántartások vezetése.
* A Kosáry Domokos Könyvtár és Levéltár közművelődési tevékenysége keretében közreműködés közművelődési programok megszervezésében, lebonyolításában.
* Tudományos, egyetemtörténeti kutatómunka végzése, eredmények közzététele.
* A levéltári terület részére kiírt pályázatokkal kapcsolatos szakmai feladatok ellátása.
* Kapcsolattartás szakmai szervezetekkel (Magyar Levéltárosok Egyesülete, Magyar Felsőoktatási Levéltári Szövetség), részvétel munkájukban, részvétel tudományos, szakmai tanácskozásokon.

**Pályázati feltételek:**

* Felsőfokú levéltáros végzettség, vagy egyéb felsőfokú végzettség és levéltáros szakirányú képesítés.
* MS Office felhasználó szintű ismerete.
* Cselekvőképesség, büntetlen előélet.
* Magyar állampolgárság, vagy külön jogszabály szerint szabad mozgás és tartózkodás jogával rendelkező, illetve bevándorolt vagy letelepedett személy státusz.

**A pályázat elbírálásánál előnyt jelent:**

* Angol nyelv társalgási szintű ismerete.
* Elektronikus iratkezeléssel kapcsolatos ismeretek.
* Hasonló munkaterületen szerzett gyakorlat.

**A pályázat részeként benyújtandó iratok, igazolások:**

* Részletes szakmai önéletrajz.
* Motivációs levél a bérigény megjelölésével.
* Iskolai végzettséget, esetleges szakképzettséget, nyelvvizsgát igazoló okiratok másolata.
* Három hónapnál nem régebbi hatósági erkölcsi bizonyítvány, vagy a bizonyítvány megkéréséről szóló postai feladóvevény másolata, vagy tudomásulvételi nyilatkozat arról, hogy amennyiben kiválasztásra került, úgy 3 hónapnál nem régebbi, eredeti hatósági erkölcsi bizonyítványt kell az alkalmazás előtt benyújtania,
* Nyilatkozat arról, hogy a pályázat elbírálásában résztvevők a pályázati anyagba betekinthetnek.

**A pályázat beérkezésének határideje:** 2021. 11. 12.

**A munkakör betölthetőségének időpontja:**

A munkakör a pályázat sikeres lezárását követően azonnal betölthető.

**A pályázatok benyújtásának módja:**

* A pegerne.gracza.agnes@uni-mate.hu e-mail címen keresztül. A tárgyban kérjük megjelölni a betöltendő munkakör elnevezését: „levéltáros” és a pályázat azonosító számát: MATE-K/4282-1/2021

**A pályázat elbírálásának módja, rendje:**  
A MATE szervezeti és működési szabályzatában és a foglalkoztatási követelményrendszerben rögzítettek szerint.

Gödöllő, 2021. 10. 12.